Практыкаванне 26

**Ц ц**

|  |
| --- |
| Самае вясёлае слова на літару Ц – гэта ЦЫРК! Намалюй яго! |

|  |  |
| --- | --- |
| *Пашукай і выкрэслі ўсе літары Х. Колькі іх?*  *Якія стравы ты ўмееш прыгатаваць самастойна? Што трэба памятаць падчас гатоўкі, каб не здарылася бяда?* | МАЙСТРА-КУХАР  Апрануў хвартух Хвядорка,  Стаў кухарыць хлопец.  Слупам дым аж на задворках!  Маці кажа: - Хопіць!  Лепей ты зрабі прыборку,  А гатуе хай Хадорка! |

**Галоўная навіна, якая ўсіх заўжды цікавіць – гэта надвор’е. Напішы ПРАГНОЗ НАДВОР’Я для нашых заняткаў. Ці будзе ў нядзелю пагодна? а мо хмары завалакуць неба? Пачнецца імжа ці залева? Абрынецца навальніца альбо будзе спёка? Падзьме лёгкі ветрык ці наляціць віхура? А можа, зіма возьме дый нашле завею і маразы? Самы цікавы прагноз будзе ўзнагароджаны прызам! А яшчэ гэтае надвор’е можна намаляваць.**

**Мы ўсе любім ДОБРЫЯ навіны і весткі. А якія яшчэ бываюць навіны?**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**А ты задумваўся, што можна не толькі слухаць і глядзець навіны, але іх рабіць, ствараць? Напрыклад, ты атрымаў добрую адзнаку – для тваіх бацькоў гэта добрая навіна. Ты сам здагадаўся памыць посуд – гэта ўжо цэлая ПРЫЕМНАЯ НЕЧАКАНАСЦЬ, а калі пабіў шыбу ці падраў нагавіцы – СКАНДАЛ! Дык вось, прыгадай, якія добрыя навіны ты падарыў блізкім на гэтым тыдні. Распавядзі пра іх на занятках. А калі не можаш прыгадаць ніводнай – дык хутчэй выпраўляйся і пацеш сваю сям’ю і сяброў!**

**Прыходзь на наступныя заняткі!**